Шамсутдинов Хамит Мухамадеевич
Хамит Мухамадеевич Шамсутдинов (5.6.1949, Риштан, Фергана облаçĕ — 20.1.2009, Ĕпхӳ, Пушкăртстан Республики) — пушкăрт раççей театрпа кино актёрĕ, режиссёр, педагог, Раççей Федерацин тава тивĕслĕ артисчĕ, Пушкăртстан Республикин халăх артисчĕ.

Биографи 
1949 çулта çĕртмен 5-мĕшĕнче Риштанра Фергана облаçĕн (Узбек ССР) Куйбышев районĕнче çуралнă. 1964 çултанпа Альшей районĕнчи «Победа» колхозра ĕçленĕ. Çав çулах Салаватри индустри техникумне пĕлӳ илме кĕнĕ. Совет Çарĕнче хĕсметре тăнă хыççăн «Победа» колхозра механик вырăнĕнче тăрăшнă.

1972 çулта Ĕпхӳри патшалăх ӳнер институтне вĕренме кĕнĕ. 1976 çултанпа, Пушкăрт академи драма театрĕнче пултарулăх пурнăçĕ пуçланнă.

Хамит Мухамадеевич анлă пултаруллă артист пулнипе классика тата хальхи спектаклĕсенче харатерлĕ те паттăрлă рольсене сăнарланă.

Режиссёр пулса чылай хушă театр репертуарне хăйĕн ĕçĕсемпе пуянлатнă.

Ĕпхӳри патшалăх ӳнер академинче студентсене вĕрентнĕ.

Кинематографри ролĕсем («Всадник на золотом коне», «Емельян Пугачев», «Возвращение чувств» тата «Муса Муртазин») Пушкăртстан тата Раççей киноӳнерĕн ылтăн фондне кĕнĕ.

Асăрхавсем

Чыслани 
 Пушкăрт ССР халăх артисчĕ (1991)
 РФ тава тивĕçлĕ артисчĕ (2007)

Каçăсем 
 Шамсутдинов Хамит Мухамадеевич (1949-2009) театр сайтĕнче 

Раççей актёрĕсем
Раççей театр режиссёрĕсем
1949 çулта çуралнисем
Çĕртмен 5-мĕшĕнче çуралнисем
2009 çулта вилнисем
Кăрлачăн 20-мĕшĕнче вилнисем